31991R0128
L 014/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 128/91 НА КОМИСИЯТА
от 18 януари 1991 година
за изменение на Регламент (ЕИО) № 3792/90 на Комисията относно специалните условия за предоставяне на помощи за частно складиране на свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), последно изменен с Регламент (ЕИО) № 1249/89 (2), и по-специално член 4, параграф 6, член 5, параграф 4 и член 7, параграф 2 от него,
като има предвид, че съгласно разпоредбите на Регламент (ЕИО) № 3792/90 на Комисията (3), помощите за частно складиране са въведени в сектора за свинско месо; като има предвид, че продуктите, които могат да се ползват от такива помощи, са изброени в списък в приложението към настоящия регламент;
като има предвид, че определени месни разфасовки, обект на постоянна търговия, не са включени в този списък; като има предвид, че за целта този списък трябва да се допълни, за да се повиши ефективността на интервенционните мерки;
като има предвид, че мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 3792/90 се заменя с приложението към настоящия регламент.
Член 2
Настоящият Регламент влиза в сила от деня на публикуването му в Официален вестник на Европейските общности.
Настоящият регламент се прилага към заявления за помощи, подадени от 21 януари 1991 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 януари 1991 година.